CELEX: 32012R1040
Language: hu
Date: 2012-11-07 00:00:00
Title: A Tanács 1040/2012/EU rendelete ( 2012. november 7. ) a 754/2009/EU rendeletnek egyes hajócsoportoknak az 1342/2008/EK rendeletben megállapított halászati erőkifejtési rendszerből való kizárása tekintetében történő módosításáról, valamint a 43/2012/EU és a 44/2012/EU rendeletnek egyes halászati lehetőségek tekintetében történő módosításáról

9.11.2012   
            
            
               HU
            
            
               Az Európai Unió Hivatalos Lapja
            
            
               L 310/13
            
         A TANÁCS 1040/2012/EU RENDELETE
   (2012. november 7.)
   a 754/2009/EU rendeletnek egyes hajócsoportoknak az 1342/2008/EK rendeletben megállapított halászati erőkifejtési rendszerből való kizárása tekintetében történő módosításáról, valamint a 43/2012/EU és a 44/2012/EU rendeletnek egyes halászati lehetőségek tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az Ír-tenger heringállományának 2011. évi felmérése egy csupán a tendenciákat vizsgáló felmérésen alapult, és egy csökkentett elővigyázatossági teljes kifogható mennyiség (TAC) került elfogadásra. Ezt követően az ezen állományra vonatkozó referenciaérték 2012-ben történő megállapítása javította a felmérés módszerét, így lehetőség van a maximális fenntartható hozamon (MSY) alapuló fogási előrejelzés biztosítására. A Halászati Tudományos, Műszaki és Gazdasági Bizottságot (HTMGB) felkérték, hogy tegye meg észrevételeit az ezen állományra vonatkozó halászati lehetőségek visszamenőleges hatályú növelésével kapcsolatban, valamint hogy magyarázza meg, hogy ez a növelés milyen módon befolyásolja a 2013-ra vonatkozó tudományos szakvéleményt. A HTMGB elemzése alapján növelni lehet a 2012. évre megállapított halászati lehetőségeket, azzal a kikötéssel, hogy a 2013. évi TAC tekintetében elvégzik az ahhoz szükséges módosításokat, hogy az állománypusztulás a maximális fenntartható hozam szintjén maradjon. A nemzetközi tárgyalások vagy megállapodások hatálya alá nem tartozó bizonyos halállományok és halállománycsoportok tekintetében az uniós hajók számára rendelkezésre álló halászati lehetőségeknek a 2012. évre történő meghatározásáról szóló, 2012. január 17-i 43/2012/EU tanácsi rendeletet (1) ennek megfelelően módosítani kell.
            
         
               (2)
            
            
               Franciaország a tőkehalfogásokat illetően három halászterületről nyújtott tájékoztatást, amely három hajócsoportot érint: az Északi-tengeren fekete tőkehalra halászó fenékvonóhálós hajócsoportot, a Skóciától nyugatra fekvő területen fekete tőkehalra és mélytengeri fajokra halászó fenékvonóhálós hajócsoportot, valamint a Skóciától nyugatra fekvő területen horogsorral szürke tőkehalra halászó hajócsoportot. Az említett információk HTMGB általi értékelése alapján megállapítható, hogy e három hajócsoport tőkehalfogásai – a visszadobásokat is beleértve – az egyes hajócsoportok és az egyes területek tekintetében nem haladták meg a teljes fogás 1,5 %-át. Tekintettel továbbá az említett hajócsoportok halászati tevékenységeinek nyomon követését és ellenőrzését célzó intézkedésekre, továbbá arra, hogy a szóban forgó hajócsoportoknak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt általános hatásukhoz képest, a három hajócsoportot helyénvaló kizárni a tőkehalállományokra és az ezen állományok halászatára vonatkozó hosszú távú terv létrehozásáról szóló, 2008. december 18-i 1342/2008/EK tanácsi rendeletben (2) előírt erőkifejtési rendszer alkalmazásából. A egyes hajócsoportoknak az 1342/2008/EK rendelet III. fejezetében előírt erőkifejtési rendszerből történő kizárásáról szóló, 2009. július 27-i 754/2009/EK tanácsi rendeletet (3), a 43/2012/EU és a az uniós vizek vonatkozásában, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2012. évre történő meghatározásáról szóló, 2012. január 17-i 44/2012/EU tanácsi rendeletet (4) ennek megfelelően módosítani kell.
            
         
               (3)
            
            
               A Nemzetközi Tengerkutatási Tanács (ICES) 2012 októberében közzétette az Északi-tengeren, a Skagerrakban és a Kattegatban élő norvégtőkehal-állományra vonatkozó szakvéleményét. Az ICES szakvélemény rámutat, hogy a fogásoknak 2012-ben nem szabad meghaladniuk a 101 000 tonnát. A kvóták tekintetében a norvég tőkehal e területre vonatkozó teljes kifogható mennyiségének 75 %-a az uniós kvótát illeti, és ebből 5 000 tonnát Norvégiának kell kiosztani. Az uniós kvóta fennmaradó részét el kell osztani a tagállamok között.
            
         
               (4)
            
            
               Az e rendelettel előírt fogási korlátozásokat 2012. január 1-jétől kell alkalmazni, kivéve a halászati erőkifejtés korlátozásaira vonatkozó rendelkezéseket, amelyeket 2012. február 1-jétől kell alkalmazni. E visszamenőleges hatályú alkalmazás nem sérti a jogbiztonság és a jogszerű elvárások védelmének elvét, mivel az érintett halászati lehetőségeket még nem merítették ki. Mivel a fogási korlátozások befolyásolják az érintett flották gazdasági tevékenységeit és az uniós hajók halászati idényének tervezhetőségét, ennek a rendeletnek a kihirdetését követően azonnal hatályba kell lépnie.
            
         
               (5)
            
            
               A 754/2009/EK rendeletet, a 43/2012/EU rendeletet és a 44/2012/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 754/2009/EK rendelet módosítása
   A 754/2009/EK rendelet 1. cikke a következő pontokkal egészül ki:
   
               „j)
            
            
               a Franciaország lobogója alatt hajózó, Franciaország 2012. június 8-án kelt kérelmében azonosított, az Északi-tenger vizein (ICES IV övezet) 100 mm-es vagy annál nagyobb szembőségű fenékvonóhálóval (TR1 eszközcsoport) fekete tőkehalra halászó hajócsoport;
            
         
               k)
            
            
               a Franciaország lobogója alatt hajózó, Franciaország 2012. június 8-án kelt kérelmében azonosított, a Skóciától nyugatra fekvő területen (ICES VI övezet) 100 mm-es vagy annál nagyobb szembőségű fenékvonóhálóval (TR1 eszközcsoport) fekete tőkehalra és mélytengeri fajokra halászó hajócsoport;
            
         
               l)
            
            
               a Franciaország lobogója alatt hajózó, Franciaország 2012. június 8-án kelt kérelmében azonosított, a Skóciától nyugatra fekvő területen (ICES VI övezet) horogsorral (LL eszközcsoport) szürke tőkehalra halászó hajócsoport.”
            
         2. cikk
   A 43/2012/EU rendelet módosítása
   A 43/2012/EU rendelet I. és IIA. melléklete e rendelet I. melléklete szövegének megfelelően módosul.
   3. cikk
   A 44/2012/EU rendelet módosítása
   A 44/2012/EU rendelet IA. és IIA. melléklete e rendelet II. melléklete szövegének megfelelően módosul.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az I. melléklet 1. pontját és a II. melléklet 1. pontját 2012. január 1-jétől kell alkalmazni.
   Az 1. cikket, az I. melléklet 2. pontját és a II. melléklet 2. pontját 2012. február 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 7-én.
      
         
            a Tanács részéről
         
         
            az elnök
         
         A. D. MAVROYIANNIS
      
   
   
      (1)  HL L 25., 2012.1.27., 1. o.
   
      (2)  HL L 348., 2008.12.24., 20. o.
   
      (3)  HL L 214., 2009.8.19., 16. o.
   
      (4)  HL L 25., 2012.1.27., 55. o.
   
      I. MELLÉKLET
      
                  1.
               
               
                  A 43/2012/EU rendelet I. mellékletének B. részében a VIIa övezet tekintetében a heringre vonatkozó bejegyzés a következőképpen módosul:
                  
                              
                                          „Faj
                                       
                                       
                                          :
                                       
                                       
                                          Hering
                                          
                                             Clupea harengus
                                          
                                       
                                    
                           
                              
                                          Övezet
                                       
                                       
                                          :
                                       
                                       
                                          VIIa (1)
                                          
                                          (HER/07A/MM)
                                       
                                    
                        
                              Írország
                           
                           
                              1 374
                           
                           
                              Analitikai TAC
                           
                        
                              Egyesült Királyság
                           
                           
                              3 906
                           
                        
                              Európai Unió
                           
                           
                              5 280
                           
                        
                              TAC
                           
                           
                              5 280
                           
                        
            
                  2.
               
               
                  A 43/2012/EU rendelet IIA. mellékletének 1. függelékében a d) táblázatban a Franciaországra (FR) vonatkozó oszlop helyébe a következő szöveg lép:
                  „FR
                  1 057 828
                  34 926
                  0
                  0
                  0
                  302 917
                  0
                  184 354”
               
            
         (1)  Ezen övezet területe az alábbiakkal határolt területtel csökken:
      
                  —
               
               
                  északról az é. sz. 52° 30′,
               
            
                  —
               
               
                  délről az é. sz. 52° 00′,
               
            
                  —
               
               
                  nyugatról Írország partjai,
               
            
                  —
               
               
                  keletről az Egyesült Királyság partjai.”
               
            
   
      II. MELLÉKLET
      
                  1.
               
               
                  A 44/2012/EU rendelet IA. mellékletében a IIIa övezet, valamint a IIa és IV övezet uniós vizei tekintetében a norvég tőkehalra és a kapcsolódó járulékos fogásokra vonatkozó bejegyzés a következőképpen módosul:
                  
                              
                                          „Faj
                                       
                                       
                                          :
                                       
                                       
                                          Norvég tőkehal és a kapcsolódó járulékos fogások
                                          
                                             Trisopterus esmarki
                                          
                                       
                                    
                           
                              
                                          Övezet
                                       
                                       
                                          :
                                       
                                       
                                          IIIa; a IIa és IV övezet uniós vizei
                                          (NOP/2A3A4.)
                                       
                                    
                        
                              Dánia
                           
                           
                              70 684 (1)
                              
                           
                           
                              Analitikai TAC
                              A 847/96/EK rendelet 3. cikke nem alkalmazandó.
                              A 847/96/EK rendelet 4. cikke nem alkalmazandó.
                           
                        
                              Németország
                           
                           
                              14 (1)
                                  (2)
                              
                           
                        
                              Hollandia
                           
                           
                              52 (1)
                                  (2)
                              
                           
                        
                              Európai Unió
                           
                           
                              75 750 (1)
                                  (3)
                              
                           
                        
                              TAC
                           
                           
                              Nem releváns
                           
                        
            
                  2.
               
               
                  A 44/2012/EU rendelet IIA. mellékletének 1. függelékében a Franciaországra (FR) vonatkozó oszlop helyébe a következő szöveg lép:
                  „FR
                  533 451
                  6 496 811
                  101 316
                  0
                  1 202 818
                  342 579
                  4 338 315
                  125 141”
               
            
         (1)  A kvótába beszámító kirakodások legalább 95 %-ának norvég tőkehalnak kell lennie. A foltos tőkehal és a vékonybajszú tőkehal járulékos fogásait bele kell számítani a kvóta fennmaradó 5 %-ába.
      
         (2)  A kvóta kizárólag az ICES IIa, IIIa és IV övezet közösségi vizein halászható.
      
         (3)  Ebből 5 000 tonnát Norvégiának osztottak ki.”